Tel Beer Ševa

Tel Beer Ševa je izraelský národný park pri sútoku Nachal Chevron a Nachal Beer Ševa, západne od mesta Beer Ševa.

História 
Počiatok osídlenia miesta spadá do obdobia neolitu (4. tisícročia pred Kr.). Prvá biblická zmienka o Beer Ševe sa nachádza v knihe Genezis – Gn 21, 31 v príbehu o Abrahámovi. Vykopávky v lokalite objavili opevnené mesto, ktoré tu stálo od obdobia sudcov až po zničení Jeruzalema Babylončanmi (586 pred Kr.). Mesto je často používané na vymedzenie oblasti Izraela: „od Danu k Beer Ševe“, napr. Sd 20, 1 – 3.

Po babylonskom zajatí bolo mesto vzápätí osídlené a stalo sa súčasťou Idumey. V lokalite boli tiež objavené zvyšky z obdobia helenizmu, z doby Herodesa Veľkého a z doby rímskej nadvlády. Beer Ševa bola osídlená aj v byzantskom a križiackom období, avšak bola zničená a zničená zostala až do roku 1880, kedy prišli Turci a začali s obnovou mesta. Na začiatku 20. storočia bolo mesto opäť centrom oblasti Negev. Roku 1917 dobyli Beer Ševu Briti. Počas vojny za nezávislosť v roku 1948 padlo mesto do rúk Egypta, avšak 21. októbra 1948 ho dobyla brigáda „Negev“ Palmachu a 8. brigáda izraelskej armády.

Mesto bolo na krátky čas opustené, ale už v roku 1949 začali prichádzať židovskí prisťahovalci, ktorí začali budovať novú Beer Ševu. 

V roku 2005 bol Tel Beer Ševa zapísaný na zoznam svetového dedičstva UNESCO.

Galéria

Referencie

Literatúra 
 Skolník, Fred (ed.). Encyclopaedia Judaica. Vol. 3. 2. vyd. Thompson Gale: Detroit, 2007. ISBN 978-0-02-865931-2. str. 256-258.

Pozri aj 
 Beer Ševa
 Biblická archeológia

Iné projekty

Externé odkazy 
 Israel National Parks Authority
 Tell Beersheba (Tell Sheva) 
 Fotografie

Zdroj 

Archeologické lokality v Izraeli
Biblické miesta
Národné parky v Izraeli
Lokality Svetového dedičstva v Izraeli